苏寅宾，字初仲，号日门，福建泉州府同安县十七都蔡店（在今台湾金门县）人，明朝政治人物、进士出身。
生平.万历四十年壬子科举人，四十七年（1619年）己未科进士，初授昆山县知县，时螃蟹食禾苗，遍满田塍，寅宾祷天，为民请命，蟹去，岁以大熟。以执法失权贵意，论贬宁波府教授，昆山人建祠以祀。秩满，升国子监助教，累迁海南兵备道，革纳镪积谷诸羡余，勒石未记。转湖广粮储道，以不谒督粮权珰，夺职归。家无担石，杖履自适。卒年八十一。